नाइट्रो भारतीय राज्य महाराष्ट्र के खोपोली में इमेजिका मनोरंजन उद्यान पर स्थित स्टील फ्लोरलेस कोस्टर है। फ्लोरलेस कोस्ट स्टील की पटरी पर चलने वाली ट्रैन जो उभड़-खाबड़ स्थानों से होते हुये लोगों को मनोरजंन का साधन देता है। इसका निर्माण बोलिगर एंड मबिल्लार्ड नामक कंपनी ने किया। यह रोलर कोस्टर अधिकतम  की ऊंचाई और अधिकतम  चाल तक पहुंचता है। इस कोस्टर में पाँच उलटे मोड़ (इन्वर्ज़न) भी हैं। नाइट्रो इमेजिका को अक्टूबर 2013 में जनता के लिए मनोरंजन पार्क के रूप में खोला गया था। जिससे महाराष्ट्र सरकार को आय प्राप्त हो सके।  

 इतिहास 
सन् 2013 की शुरुआत में थीम पार्क के निर्माण के दौरान पार्क के मालिकों ने रोलर कोस्टर के भारत का सबसे बड़ा रोलर कोस्टर होने के अतिरिक्त अन्य कोई विवरण नहीं दिया। रोलर कोस्टर डेटाबेस ने जब यह रिपोर्ट किया कि बोलिगर और मबिल्लार्ड फ्लोरलेस कोस्टर पार्क में बनाया जाएगा तब भी पार्क मालिकों ने कोई जानकारी जारी नहीं की। अप्रैल 2013 में रोलर कोस्टर के पहले खंड खड़े किए गए। अगस्त के अंत तक, कोस्टर के सभी ट्रैक स्थापित हो गए थे। फिर सन् 2013 की तीसरी तिमाही में, एडलैब्स इमेजिका ने नाइट्रो के विवरण जारी किए।

सन् 2018 में, मैटल के साथ साझेदारी के बाद इमेजिका ने घोषणा की कि नाइट्रो का नाम बदलकर हॉट व्हील्स नाइट्रो रखा जाएगा।

 सवारी का अनुभव 
एक बार जब ट्रेन पर यात्रि बैठ जाते हैं और सुरक्षा उपकरणों से स्वयं को सुरक्षित रूप से जोड़ लेते हैं तब स्टील की पटरी की तरफ ट्रैन के लिए द्वार खोल दिया जात है। ट्रेन के प्रस्थान के बाद तुरंत बाद  की चेन लिफ्ट हिल (खड़ी पहाड़ी की जंजीर और स्तम्भों से निर्मित सरंचना) पर चढ़ती है। शीर्ष पर ट्रेन एक छोटे सीधे हिस्से से नीचे गिरती है और फिर एक तेज़ मोड़ के साथ दाईं ओर मुड़ती है। जब ट्रेन गिरावट के निचले भाग में पहुंचती है, तो यह अपनी अधिकतम चाल  तक पहुंच जाती है और एक उर्ध्व वलय में प्रवेश करती है, इसके बाद एक डाइव लूप आता है। दाईं तरफ हल्का मोड़ लेने के बाद, ट्रेन एक बैंक्ड राइट टर्न बनाती है। इसके बाद, ट्रेन एक ट्रिम ब्रेक से गुजरती है (ट्रेन की गति को धीमा करने के लिए) और फिर एक जीरो-ग्रैविटी रोल में प्रवेश करती है। ट्रेन फिर बाईं ओर मुड़ती है और इंटरलॉकिंग कॉर्कस्क्रूज़ के पहले में प्रवेश करती है। इसके बाद दाईं ओर एक मोड़ और फिर बाईं ओर हल्का मोड़ लेकर ट्रेन दूसरे कॉर्कस्क्रू में प्रवेश करती है। ट्रेन फिर लगभग 180 डिग्री नीचे की ओर बाईं ओर मुड़ती है और फिर अंतिम दाहिने मोड़ में ब्रेक रन में प्रवेश करती है जो सीधे स्टेशन की ओर जाती है। ट्रेन के स्टेशन पर वापस पहुंचने पर, फर्श वापस ऊपर आ जाता है, सामने का गेट बंद हो जाता है, और अगली सवारियों के लिए तैयार होते हैं। सवारी के एक चक्र में लगभग 2 मिनट और 30 सेकंड का समय लगता है।

 विशेषताएँ 
 ट्रैक 
बोलिगर और मबिल्लार्ड द्वारा डिज़ाइन किया गया, नाइट्रो का स्टील ट्रैक लगभग 2,800 फीट (850 मीटर) लंबा है, और लिफ्ट की ऊंचाई 132 फीट (40 मीटर) है। रोलर कोस्टर में पांच उलटे मोड़ भी हैं। ट्रैक को लाल रंग से रंगा गया है, पीली रेलों और नीले सपोर्ट्स के साथ। 

 ट्रेनें  
नाइट्रो दो स्टील और फाइबरग्लास ट्रेनों के साथ काम करता है। प्रत्येक ट्रेन में छह कारें होती हैं, जिनमें एक पंक्ति में चार सवार बैठ सकते हैं, कुल 24 सवार प्रति ट्रेन; प्रत्येक सीट में अपना अलग ओवर द शोल्डर रेस्ट्रेंट होता है। ट्रेनों की संरचना नीली, लाल और पीली रंग की होती है; सीटें काली होती हैं और रेस्ट्रेंट पीले रंग के होते हैं। पारंपरिक स्टील रोलर कोस्टरों के विपरीत, नाइट्रो की ट्रेनों में फर्श नहीं होता। 

ट्रेनें 65.2 मील प्रति घंटे (104.9 किमीघंटा) की शीर्ष गति तक पहुंचती हैं, नाइट्रो दूसरी सबसे तेज़ बोलिगर और मबिल्लार्ड फ्लोरलेस कोस्टर है। 

 स्वागत 
इंडियाटाइम्स की नेहा बोरकर ने कहा, "रोलर कोस्टर आपको लगभग मार ही देता है, क्योंकि यह तेजी से घूमता, मरोड़ता और मोड़ता है, जो आपको 'फाइनल डेस्टिनेशन' और 'द फास्ट एंड द फ्यूरियस' जैसी फिल्मों की गति की याद दिलाता है।

 इन्हें भी देखें 
 महाराष्ट्र सरकार
 भारत
 भारतीय संविधान 

 सन्दर्भ 

श्रेणी:मशीने